2016.gada 1.jūnijā ir saņemti jautājumi par slēgta konkursa “Valsts stratēģijas rīcībai ar sabiedrības ar ierobežotu atbildību “Lattelecom” un sabiedrības ar ierobežotu atbildību “Latvijas Mobilais Telefons” kapitāla daļām izstrāde” (PA/2016/42) kandidātu atlases nolikumu no ieinteresētā piegādātāja “…….”.

* Vai izvēlētajam konsultantam būs jāievieš izvēlētā stratēģija pēc 7 mēnešu perioda, proti, ja valdība lems par labu uzņēmumu apvienošanai (M&A), vai izvēlētajam šī divu posmu procesa konsultantam būs jākonsultē valdība iecerētajā darījumā?
* Atbilde: Slēgta konkursa iepirkuma priekšmets neparedz izvēlētajam konsultantam valdības apstiprinātās (izvēlētās) stratēģijas ieviešanu, respektīvi – papildus konsultāciju sniegšana nav paredzēta. Vēršam uzmanību, ka saskaņā ar slēgta konkursa kandidātu atlases nolikuma 7.5.4.apakšpunktu Pasūtītājs iepirkuma otrajā posmā (uzaicinājumā iesniegt piedāvājumu) un iepirkuma līgumā var paredzēt ierobežojumus attiecībā uz konsultāciju sniegšanu trešajām personām par iepirkuma priekšmetu, izņemot audita un nodokļu konsultācijas.
* Darba apmērs ietver vairākas darbības, kuru īstenošanai būs nepieciešamas vismaz finanšu, komerczinību un juridisko konsultantu kompetence. Vai no mums tiek sagaidīts, ka mēs iesniedzam pieteikumu konsultantu konsorcija vārdā jeb arī valdība izvēlēsies konsultantus komerzinību un jurisprudences jomā vēlākā posmā?
* Atbilde: Slēgta konkursa kandidātu atlases nolikuma 7.4.2.punkts paredz, ka kandidāts iepirkuma līguma izpildē spēj piesaistīt vismaz vienu projekta vadītāju, divus finanšu speciālistus un divus konsultāciju speciālistus, kuriem izvirzītās minimālās profesionālās prasības norādītas 7.4.2.1. – 7.4.2.3.punktā un par kuriem jāiesniedz 8.6. – 8.9.punktā norādītie atlases dokumenti. Paskaidrojam, ka Pasūtītājs neplāno atsevišķi piesaistīt komerczinību vai juridiskos konsultantus vēlākā posmā. Kandidātam ir tiesības formēt konsorciju pēc saviem ieskatiem.
* Ja mēs nolemsim iesniegt pieteikumu savā vārdā, vai mēs varēsim veidot komandu ar citām firmām vēlākā posmā, piem., laikā, kad tiksim uzaicināti iesniegt finanšu un tehnisko piedāvājumu?
* Atbilde: Saskaņā ar slēgta konkursa kandidātu atlases nolikuma 8.11. un 8.12.puntku kandidātam jāiesniedz iepirkuma līguma izpildē piesaistāmo apakšuzņēmēju un speciālistu kvalifikācijas dokumenti vienlaicīgi ar pieteikumu dalībai iepirkumā. Tas nozīmē, ka komanda līguma izpildei tiek piedāvāta jau kandidātu atlases posmā. Līguma darbības laikā atsevišķu uzdevumu izpildei papildus speciālistu piesaiste nebūs aizliegta, bet to paredzamā atlīdzība par sniegtajiem pakalpojumiem ir jāparedz un jāiekļauj pretendenta tehniskajā un finanšu piedāvājumā.
* Lūgums detalizētāki aprakstīt nolikuma 9.2.3.punktā minēto “tehniskā un finanšu piedāvājuma” procesu (laika rāmis, kritēriji utt.).
* Atbilde: Saskaņā ar slēgta konkursa kandidātu atlases nolikuma 9.2.2. un 9.2.3.punktu komisija nākamajai kārtai (uzaicinājumam iesniegt tehnisko un finanšu piedāvājumu) atlasīs tos 7 (septiņus) nolikuma prasībām atbilstošos kandidātus, kuri vērtēšanas rezultātā būs ieguvuši vislielāko punktu skaitu. Pirms uzaicinājuma iesniegt tehnisko un finanšu piedāvājumu komisija veiks kandidātu pārbaudi Publisko iepirkumu likuma 39.1panta,39.2 un 39.3panta noteiktajā kārtībā. Ja kāds no uzaicināmajiem iesniegt tehnisko un finanšu piedāvājumu kandidātiem tiks izslēgts no dalības iepirkumu procedūrā, iepirkumu komisija pārskatīs uzaicināmo kandidātu sarakstu, aizstājot izslēgto kandidātu ar citu, kurš būs ieguvis nākamo lielāko punktu skaitu.
* Kas ir domāts ar nolikuma 9.2.6.punktā minēto “fiksēto līgumcenu”? Ja valdība ir fiksējusi pārdošanas cenu, vai jūs, lūdzu, varētu to atklāt?
* Atbilde: Slēgta konkursa nolikuma 9.2.6.punktā minētā “iepirkuma līguma fiksētā līgumcena” nozīmē, ka līgums tiks slēgts ar slēgta konkursa uzvarētāju par viņa finanšu piedāvājumā norādīto cenu un līguma izpildes laikā netiks pieļautas papildus izmaksas. Pretendentiem būs jāsniedz piedāvājumu ar “fiksēto līgumcenu”, jo nav paredzēts piesaistīt konsultanta atlīdzību uzņēmumu vērtībai vai kādam citam lielumam.
* Vai jūs varētu mums atsūtīt Latvijas Republikas normatīvo aktu, kā minēti nolikuma 1.3.punktā, tulkojumus angļu valodā (t.sk. Publisko iepirkuma likumu)?
* Atbilde: Pasūtītāja rīcībā nav Publisko iepirkumu likuma un citu publisko iepirkumu jomas normatīvo aktu tulkojumi angļu valodā.
* Vai jūs, lūdzu, varētu precizēt nolikuma 5.6.punktā aprakstīto dokumentu iesiešanu (lapas auklu galu nostiprināšana ar uzlīmi) – proti, vai jūs atsaucaties uz kādu īpašu pieeju/metodi? Ja tā, lūdzu precizējiet to.
* Atbilde: Slēgta konkursa kandidātu atlases nolikuma 5.6.punktā ir norādītas visas prasības, kuras kandidātam nepieciešams ievērot, cauršaujot pieteikuma dokumentus. Komisija nav paredzējusi īpašu pieeju/metodi dokumentu cauršūšanai.
* Vai jūs, lūdzu, varētu detalizētāki paskaidrot, kā pretendents var apliecināt iesniegto dokumentu kopiju pareizību kā norādīts nolikuma 5.6.punktā un atsūtīt tajā minēto normatīvo aktu tulkojumu angļu valodā?
* Atbilde: Slēgta konkursa kandidātu atlases nolikuma 5.9.punktā minēto Ministra kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” tulkojums angļu valodā nav pieejams. Paskaidrojam, ka kopiju pareizību apliecina sekojoši: lapas augšējā stūrī norāda “Kopija”, noslēdzošās lapas beigās norāda “Kopija pareiza” un zem tā dokumentu paraksta kandidāta pārstāvis ar pārstāvības tiesībām vai pilnvarotā persona. Ja dokuments sastāv no vairākām lapām, tad papildus prasība ir to cauršūšana atbilstoši slēgta konkursa kandidātu atlases nolikuma 5.6.puntkā minētajam.
* Vai nolikuma 8.3.punktā minētā reģistrācijas apliecība var būt citā valodā kā latviešu un angļu? Ja tā, vai paša pretendenta veikts brīvs tās satura tulkojums angļu valodā būtu pietiekams?
* Atbilde: Slēgta konkursa kandidātu atlases nolikums paredz dokumentu iesniegšanu latviešu vai angļu valodā. Ja dokuments ir citā svešvalodā, tad papildus nepieciešams iesniegt notariāli apliecinātu tulkojumu uz latviešu vai angļu valodu.
* Vai jūs lūdzu varat apliecināt, ka Eiropas vienotā iepirkuma procedūras dokumenta piemērošana (minēta nolikuma 8.13.punktā) nav obligāta? Ja šāds dokuments netiek izmantots, kādi citi dokumenti, ja vispār (citi kā 8.1. līdz 8.12. punktā uzskaitītie) ir jāiesniedz, lai nodrošinātu atbilstību pretendentu atlases prasībām?
* Atbilde: Slēgta konkursa kandidātu atlases nolikuma 8.13.punktā minētie Eiropas vienoto iepirkumu procedūras dokumenti ir kā alternatīva 8.1. – 8.12.punktā minētajiem dokumentiem. Papildus dokumenti nav jāiesniedz.

2016.gada 3.jūnijā ir saņemti jautājumi par slēgta konkursa “Valsts stratēģijas rīcībai ar sabiedrības ar ierobežotu atbildību “Lattelecom” un sabiedrības ar ierobežotu atbildību “Latvijas Mobilais Telefons” kapitāla daļām izstrāde” (PA/2016/42) kandidātu atlases nolikumu no ieinteresētā piegādātāja “….”.

* Punkts 8.3 nosaka, ka pieredzes aprakstam ir jāpievieno pasūtītāja atsauksme, kurā jānorāda veiktais darbu apjoms un saturs, darbu izpildes novērtējums (termiņi un kvalitāte), pasūtītāja par pakalpojuma izpildi atbildīgā kontaktpersona, amats un kontaktinformācija (tālrunis un e-pasts).

a. Vai par atsauksmi var tikt uzskatīts arī līgums par projekta izpildi (ja tas ietver minētās prasības)?

b. Vai atsauksme var tikt iesniegta kā kopija?

* Atbilde: a) Slēgta konkursa kandidātu atlases nolikuma 8.5.puntkā norādīts, ka pieredzes aprakstam jāpievieno pasūtītāja atsauksme par katru no sarakstā norādītajiem līdzvērtīgajiem līgumiem. Atsauksmē jānorāda kandidāta veiktais darbu apjoms un saturs, darbu izpildes novērtējums (termiņi un kvalitāte), pasūtītāja par pakalpojuma izpildi atbildīgā kontaktpersona, amats un kontaktinformācija (tālrunis un e-pasts). Ja līgumā ir norādīta visa prasītā informācija (t.sk., darbu izpildes novērtējums (termiņi un kvalitāte)), tad var iesniegt līgumu. b) Jā, atsauksmes var iesniegt kā kopijas, ievērojot slēgta konkursa kandidātu atlases nolikuma 5.9.punktā minētās prasības.
* Punkts 7.4.2.2.3. nosaka, ka nepieciešama 3 (trīs) projektu pieredze pēdējo 3 (trīs) gadu laikā telekomunikāciju uzņēmumu konsultēšanā par tendencēm telekomunikāciju nozarē un norisēm tirgū, un analīzē saistībā ar novērtētā uzņēmuma ietekmi uz telekomunikāciju tirgu (konkurenci) kopumā.

a. Lūdzu skaidrojiet vai šajā punktā minētā pieredze attiecas uz 7.4.2.2.2. punktā norādīto pieredzi – tiem jābūt tiem pašiem uzņēmumiem, kuri norādīti uzņēmumu vērtēšanas pieredzē, vai arī šie var būt citi projekti un par citiem uzņēmumiem?

* Atbilde: Paskaidrojam, ka slēgta konkursa kandidātu atlases nolikuma 7.4.2.2.3. punktā un 7.4.2.2.2. punktā minētie uzņēmumi, kas apliecina speciālistu pieredzi var būt gan dažādi uzņēmumi, gan vieni un tie paši uzņēmumi.

2016.gada 6.jūnijā ir saņemti jautājumi par slēgta konkursa “Valsts stratēģijas rīcībai ar sabiedrības ar ierobežotu atbildību “Lattelecom” un sabiedrības ar ierobežotu atbildību “Latvijas Mobilais Telefons” kapitāla daļām izstrāde” (PA/2016/42) kandidātu atlases nolikumu no ieinteresētā piegādātāja “….”.

* Vai pareizi saprotam, ka, lai nodrošinātu nolikuma 2.3.7.punktā minētās prasības, pakalpojuma ietvaros ir paredzēts piesaistīt juridiskos speciālistus un, balstoties uz 8.12.punktu, to paredzēts iekļaut kandidāta izpratnes aprakstā? Ja jā, tad attiecīgi vēlamies precizēt, kādus pakalpojumus paredzēts veikt juridiskajiem speciālistiem?
* Atbilde: Slēgta konkursa kandidātu atlases nolikuma 7.4.2.3.1.punkts paredz pakalpojuma sniegšanā piesaistīt vismaz divus speciālistus, kuriem ir akadēmiskā augstākā vai otrā līmeņa profesionālā augstākā izglītība sociālajās zinātnēs, tiesību zinātnē vai līdzvērtīga izglītība, kas iegūta ārvalstīs. Paskaidrojam, ka izglītība tiesību zinātnē netiek prasīta kā obligāta, bet gan kā alternatīva, jo, lai sniegtu kvalitatīvu slēgta konkursa iepirkuma priekšmetā minēto pakalpojumu, Izpildītājam jāpārzina normatīvie akti telekomunikāciju nozarē un jāspēj pamatot piedāvātos risinājumus ne tikai no ekonomiskā aspekta, bet arī no juridiskā. Īpaši juridiskie pakalpojumi šī slēgta konkursa ietvaros nav paredzēti.
* Nolikuma punktos 7.4.2.1.1., 7.4.2.2.1. un 7.4.2.3.1. norādīts ka, ja speciālista izglītība iegūta ārvalstīs, tad ir jāiesniedz dokumenti vai paskaidrojumi, kas pierāda, ka izglītība ir līdzvērtīga šajā nolikumā izvirzītajām prasībām. Sazinoties ar Akadēmisko informācijas centru, noskaidrojām, ka dokumentu un paskaidrojumu sagatavošana aizņem daudz vairāk laika nekā atļauj šī iepirkuma iesniegšanas termiņš. Vai Jūs varētu precizēt, kas šādā situācijā tiek uzskatīts par dokumentu vai paskaidrojumu, kas pierāda, ka izglītība ir līdzvērtīga šajā nolikumā izvirzītajām prasībām?
* Atbilde: Slēgta konkursa kandidātu atlases nolikuma 7.4.2.1.1., 7.4.2.2.1. un 7.4.2.3.1.punktos minētie paskaidrojumi, kas pierādītu, ka iegūtā izglītība ir līdzvērtīga slēgta konkursa kandidātu atlases nolikumā izvirzītajām prasībām, ir domāti ne tikai oficiālo institūciju izsniegti dokumenti, bet arī kandidāta sniegti paskaidrojumi un informācija par konkrētas izglītības atbilstību. Šajā gadījumā paskaidrojuma rakstā norāda detalizētu informāciju par apgūtajiem priekšmetiem un to nepieciešams pievienot izglītību apliecinošajam dokumentam. Vēršam uzmanību, ka visi dokumenti jānoformē, ievērojot slēgta konkursa kandidātu atlases nolikuma 5.11.punktā minētās prasības.

2016.gada 8.jūnijā ir saņemts jautājums par slēgta konkursa “Valsts stratēģijas rīcībai ar sabiedrības ar ierobežotu atbildību “Lattelecom” un sabiedrības ar ierobežotu atbildību “Latvijas Mobilais Telefons” kapitāla daļām izstrāde” (PA/2016/42) kandidātu atlases nolikumu no ieinteresētā piegādātāja “….”.

* Vai Slēgta konkursa ietvaros termins *telekomunikāciju uzņēmumi* attiecināts uz uzņēmumiem, kuru darbības sfēra saistīta vienīgi ar mobilo un fiksēto telesakaru nodrošināšanu, vai arī tas iekļauj uzņēmumus, kas nodrošina plašākus telekomunikāciju pakalpojumus, piemēram, IT un tehnoloģiju pakalpojumus, datu pārraides infrastruktūras pakalpojumus, optiskā un kabeļinterneta nodrošināšanu, TV pārraidi u.c?
* Atbilde: Slēgta konkursa kandidātu atlases nolikumā minētais termins “telekomunikāciju uzņēmumi” interpretējams plašākā nozīmē un ar to saprotami arī uzņēmumi, kas nodrošina plašākus telekomunikāciju pakalpojumus, piemēram, datu pārraides infrastruktūras pakalpojumus, optiskā un kabeļinterneta nodrošināšanu, TV pārraidi u.c.